དེ་སྐད་ཅེས་བྱའོ། །
དབང་བསྒྱུར་པ་ནི་གདུལ་བྱ་དང་འཚམ་པར་ཇི་ལྟར་བཞེད་པ་བཞིན་བྱེད་ནུས་པའོ། །རྣམ་
པར་རིག་པའི་མཚན་ཉིད་ནི་སློབ་དཔོན་འདི་ཉིད་ཀྱི་བཞེད་པས་དག་པའི་འཇིག་རྟེན་གྱི་
ཁམས་དེ་རྣམས་དང༌། རྒྱལ་སྲས་དང་བཅས་པ་རང་རང་གི་སེམས་ཙམ་དུ་ཟད་ཀྱི་ཕྱི་རོལ་གྱི་
བེམ་པོར་གྲུབ་པའོ། །ལྷ་དང་ཀླུ་ལ་སོགས་པ་རྒྱུ་བ་ནི། ཕལ་ཆེར་སྤྲུལ་པ་ཙམ་སྟེ་དེ་ན་ངན་
འགྲོ་དང་ཉོན་མོངས་པ་མངོན་དུ་རྒྱུ་བ་མེད་པའི་ཕྱིར་རོ། །ཡོན་ཏན་ཐོབ་པའི་ཁྱད་པར་ཆོས་ཀྱི་
རོའི་དགའ་བ་དང་། བདེ་བ་ཆེན་པོས་བསྟན་པ་ནི། དེ་ན་སྤྱོད་པའི་འཕགས་པ་རྣམས་ཀྱི་རང་
དོན་གྱི་ཡོན་ཏན་ཏེ། ཟག་པ་མེད་པའི་ལུང་དང་རྟོགས་པའི་ཆོས་ཀྱི་བདུད་རྩིས་ལུས་དང་
སེམས་ཚིམ་པའི་ཏིང་ངེ་འཛིན་ནི་ཐོབ་པའོ། །སེམས་ཅན་ཐམས་ཅད་ཀྱི་དོན་ཞེས་བྱ་བ་ལ་
སོགས་པ་གཞན་ཀྱི་ཡོན་ཏན་ཏེ་མངོན་པར་མཐོ་བ་དང་ངེས་པར་ལེགས་པའི་ཐབས་ཁྱད་པར་
ཅན་དུ་འགྱུར་བའོ། །ཉེ་བར་གནས་པ་ནི་དེ་ལྟ་བུའི་འཕགས་པ་རྣམས་གནས་པའོ། །སྐྱོན་
སྤངས་པའི་ཁྱད་པར་ནི་ནང་གི་ཉོན་མོངས་པའི་སྟོབས་ཀྱིས་སྒྲུབ་པའི་དྲི་མ། གསེག་མ་ལ་
སོགས་པ་དང་བྲལ་བ་དང་། ཕྱི་རོལ་གྱི་བདུད་ཐམས་ཅད་མི་རྒྱུ་བ་སྤངས་པའོ། །ཐམས་ཅད་
ནི་སྲིད་པ་དང་ཞི་བའི་མཐར་ལྟུང་བ་རྣམས་སོ། །དེ་བཞིན་གཤེགས་པའི་བཀོད་པ་ནི་འདིའི་
-315-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཞིང་ཁམས་སྤྱིར་ཟུང་བ་བོ། །དྲན་པ་དང་ཞེས་སོགས་ནི། རིན་པོ་ཆེ་པད་མའི་རྒྱལ་པོ་དང་སྦྱར་
བར་བྱ་སྟེ། ཇི་ལྟར་པད་མ་འདམ་ལ་སོགས་པ་ལས་བྱུང་བ་བཞིན་དུ། ཆོས་ཀྱི་སྒོ་མཐའ་ཡས་
པ་འཛིན་པའི་དྲན་པ་དང་། སྤྱོད་པའི་ཤེས་རབ་དང་། མངོན་དུ་བྱེད་པའི་ཡེ་ཤེས་ལས་བྱུང་བ་
དང༌། ཇི་ལྟར་པད་མ་དྲོད་གཤེར་གྱིས་ཁྱད་པར་དུ་འགྲོ་བ་བཞིན་དུ། ཞི་གནས་དང་ལྷག་
མཐོང་མཆོག་གིས་ཁྱད་པར་དུ་སོང་བ་ཡིན་པ་དང༌། ཇི་ལྟར་པདྨ་གོས་པ་མེད་པས་འཇུག་པ་
བཞིན་དུ་སྒྲིབ་པ་ལས་རྣམ་པར་ཐར་པ་གསུམ་གྱིས་འཇུག་པའི་རིན་པོ་ཆེ་པད་མའི་རྒྱལ་པོ་
ཞེས་པ་སྟེ། གང་དུ་དེ་ལྟ་བུའི་ཡོན་ཏན་ཐོབ་པའི་སྟོབས་ཀྱིས། ཕྱི་རིན་པོ་ཆེའི་རང་བཞིན་ཅན་
གྱི་པད་མའི་མཆོག་དེ་ལྟ་བུ་ཤར་བའོ།
།ཡོན་ཏན་མཐའ་ཡས་པའི་ལྟེ་བ་དང་ཟེ་འབྲུ་དང་
འདབ་མ་ལ་སོགས་པའི་ཁ་དོག་དང་དབྱིབས་དང་དྲི་ལ་སོགས་པ་ཞིང་བཀོད་ཀྱི་མདོ་རྣམས་
བཤད་པའོ། །ཞལ་ཟས་དང་ན་བཟའ། ཡོ་བྱད་ཀྱི་དང་པོར་སྨོས་པ་ནི། ལྷ་དང་མི་རྣམས་ཟས་
དང་གོས་ལ་གཙོ་བོར་བྱེད་པས་དེའི་ངོས་ནས་བཤད་པ་ཡིན་ནོ། །དེ་ནས་ཐམས་ཅད་དུ་ནི་ས་
གཞི་དག། ཞེས་པའི་ཚིགས་སུ་བཅད་པ་དང་མཆོད་པ་འབུལ་བའི་ཚིགས་སུ་བཅད་པ་རྣམས་
ནི། སྤྱན་འདྲེན་གྱི་སྐབས་ཀྱི་དོན་གྱིས་ཐོབ་པས། རུང་མཐུན་སྦྱར་བ་སྟེ། སྤྱན་འདྲེན་གྱི་སྐབས་
ལྷུག་པའི་ཚིག་གིས་སྤྱན་འདྲེན་པ་སྨོས་ཟིན་ཀྱང་སླར་ཡང་ཚིགས་སུ་བཅད་པ་བཟླས་པར་
གསུངས་པ་བཞིན་ནོ། །ཚིགས་སུ་བཅད་པ་ཡང་ཁོ་བོས་སྨོས་པ་འདི་རྣམས་ཉིད་ལེགས་པ་
ཡིན་ཏེ། སྔར་ལྷུག་པར་གསུངས་པའི་དོན་ལེགས་པར་སྡུད་ཅིང་སྐབས་སུ་བབ་པའི་ཚིག་དང་
དོན་ལ་སྐྱོན་མེད་པས་ཕལ་ཆེར་མདོ་དང༌། བདག་ཉིད་ཆེན་པོ་འདི་ལ་སོགས་པས་བཤད་པ།
ཁ་ན་མ་ཐོ་བ་མེད་པ་ཡིན་པའི་ཕྱིར་རོ། །དེ་ནས་དེ་བཞིན་གཤེགས་སོ་སོའི་མཚན་གྱི་བཤད་
པ་ནི། མཚན་གྱི་མེ་ཏོག་རྒྱས་ཞིང་དག་པ་ལ། ཞེས་པ་ལ་སོགས་པའི་ཚིགས་སུ་བཅད་པ་
རྣམས་ཀྱིས་ཤེས་པར་ནུས་སོ། །ལས་ཀྱི་སྒྲིབ་པ་སྣ་ཚོགས་ནི། ཆུ་ལ་རྣག་ཏུ་སྣང་བ་ལ་སོགས་
-316-

མདོ་ལ་འཇུག་པའི་སྒོ་ལས། མདོ་ཆོག་སྣ་ཚོགས་བཞུགས། ༡༩༽
པའོ། །ཕྱག་མཚན་དུ་ཞེས་པ་ནི། དང་དུ་གཉེར་བའམ། ལག་ཏུ་ལེན་ཅིང་ཉམས་སུ་སྦྱོར་བའོ། །
དེ་བཞིན་གཤེགས་པ་བརྒྱད་བཞུགས་པ་ནི། པདྨ་འདབ་བརྒྱད་ཀྱི་འདབ་མ་རྣམས་ལ། སེང་
གེའི་ཁྲི་རེ་རེ་ལ་དེ་བཞིན་གཤེགས་པ་རེ་རེ་བཞུགས་པའོ། །ཆོས་པོ་ཏི་ཡང་བཞུགས་ཞེས་པ་
ནི། པད་མའི་ལྟེ་བར་རོ། ། གླེང་གཞི་ལས་བྱུང་བ་ནི།
།
སྤྱན་རས་གཟིགས་ལ་སོགས་པའོ། །
དེའི་མདུན་དུ་ནི་བྱང་ཆུབ་སེམས་དཔའི་མདུན་ནོ། །དེ་བཞིན་གཤེགས་པའི་བར་དེའོ། །
གཡས་གྲལ་དང་གཡོན་གྲལ་ཞེས་པ་དེ་ཉིད་གླེགས་བམ་རྣམས་སྣ་ཚོགས་སུ་སྣང་ཡང་།
མཆོད་ཀྱི་རིམ་པ་དང་བསྒྲིགས་ན། ཚངས་པ་སོགས་གཡས་གྲལ་དང༌། གནོད་སྦྱིན་གཡོན་
གྲལ་དུ་རིགས་ལ། མདོ་ལས་བྱུང་བའི་རིམ་པ་ལྟར་ན། གནོད་སྦྱིན་སྔར་སྨོས་པས་གཡས་
གྲལ་དུ་རིགས་པ་ལྟར་སྣང་ཡང༌། ཚངས་པ་དང་བརྒྱ་བྱིན་ལ་སོགས་པ་ཕྱག་ན་རྡོ་རྗེ་དང༌།
ཕྱག་
ལྷན་ཅིག་ཕྱག་མཆོད་ཀྱི་རིམ་པར་མདོ་ནས་ཀྱང་བཤད་པས་གཡས་གྲལ་ཆེ་བར་བྱེད་ན།
ཚངས་པ་ལ་སོགས་པ་གཡས་གྲལ་དུ་གནས་སོ། །ཐམས་ཅད་འཁོར་དང་བཅས་པ་ལ་ཕྱག་
འཚལ་ཞེས་པ་ནི། སྔར་ལྷུག་པའི་སྐབས་ནས་མཚན་ལེགས་པར་ཡོངས་བསྒྲགས་དཔལ་གྱི་
རྒྱལ་པོ་ཞབས་འབྲིང་པ་བྱང་ཆུབ་སེམས་དཔའི་འཁོར་བྱེ་བ་ཕྲག་ཁྲིག་རྒྱ་སྟོང་དུ་མ་དང་
བཅས་པ་ལ་ཕྱག་འཚལ་ལོ། །ཞེས་པ་ལ་སོགས་པ་བྱུང་བ་དེ་འདིར་བསྡུས་པའི་ཕྱིར་རོ། །
བྱུག་པ་ནི་དྲི་བཟང་པོ། སིལ་སྙན་ནི་ཆེད་དུ་གཏད་ནས་དཀྲོལ་བ་མ་ཡིན་པ་གཡེར་ཁ་ལ་
སོགས་པའོ། །རིག་པ་ནི་ཡེ་ཤེས་སོ། ། མདོ་སྡེ་འཛིན་པ་ནི་འཆད་པ་དང༌། ཀློག་པ་ལ་སོགས་
བྱེད་པའོ། །དེ་ནས་ཡན་ལག་བདུན་པ་ཁྱད་པར་དུ་སྒྲུབ་པ་ནི། དེའི་འོག་ཏུ་འཕགས་པ་རྣམས་
རེ་རེ་ནས། མཆོད་པ་དབུལ་ཞེས་པ་སྟེ། སོགས་པ་སྟེ་འདིར་མདོར་བསྟན་པའི་སྐབས་སུ་ཡང༌།
མཆོད་པ་དབུལ་ཞིང་སྨོན་ལམ་བཏབ་པ་ཞེས་པ་དང༌། འོག་ནས་རྒྱས་པར་བཤད་པའི་སྐབས་
སུ་ཐམས་ཅད་ལ། སྐབས་འདིར་མཆོད་པ་དབུལ་ཞེས་པ་ཙམ་ལས་མི་འབྱུང་བས། སྡིག་པ་
-317-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བཤགས་པ་ལ་སོགས་པ་གཞུང་ནས་མི་མཛད་དོ་སྙམ་ན། སོ་སོའི་སྐབས་ནས་ཕྱག་འཚལ་
ཞིང་མཆོད་པ་ལ་སོགས་པའི་མཐུས། ཞེས་འབྱུང་བ་དང་། དེ་བཞིན་གཤེགས་པ་དགྲ་བཅོམ་
པ་ཡང་དག་པར་རྫོགས་པའི་སངས་རྒྱས་ལ་ཕྱག་འཚལ་ཞིང་མཆོད་པ་ལ་སོགས་པའི་མཐུས།
དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་བདུན་དང༌། སྟོན་
པ་བཅོམ་ལྡན་འདས་དཔལ་རྒྱལ་བ་ཤཱཀྱ་ཐུབ་པ་འཁོར་བཅས་སྤྱན་དྲངས་ནས།
མཚན་ནས་
བརྗོད་དེ་ཕྱག་འཚལ་བ་དང་། མཆོད་ཅིང་དེ་དག་གི་སྨོན་ལམ་ཁྱད་པར་ཅན་དང་། མཐུན་པར་
སྨོན་ལམ་བཏབ་པ་དང་། དེ་དག་གིས་སྤྱན་སྔར་སྡིག་པ་བཤགས་པ་དང༌། དགེ་བ་ལ་རྗེས་སུ་
ཡི་རང་བ་དང༌། སྐུལ་ཞིང་གསོལ་བ་བཏབ་པ་ལ་སོགས་པའི་བསོད་ནམས་ཅི་མཆིས་པའི་
སྟོབས་དང་ཞེས་གསུངས་པའི་ཕྱིར་རོ། །འདི་མན་ཆད་ནི་ཕལ་ཆེར་གོ་སླ་ལ། ཁྱད་པར་འགའ་
ཞིག་བརྗོད་ན། གཤེད་བྱེད་ནི་གསོད་པའོ། །ཁྱད་ནི་མུ་སྟེགས་ལ་སོགས་པའི་ལྟ་ངན་གྱིས་
རླབས་སོ། །ཞི་བའི་གནས་ནི་སྡུག་བསྔལ་ཞི་བའི་ཚོར་བ་ཁྱད་པར་ཅན་ནོ། །འཐབ་པ་ན་གཙོ་
བོར་ལུས་ཀྱིའོ། །རྩོད་པ་ནི་གཙོ་བོར་ངག་གིའོ། །འགྱེད་པ་ནི་དེ་དག་འཕེལ་བར་བྱེད་པ་འམ།
ཤགས་འབྱེད་པར་བྱེད་པའོ། །ཟས་ལ་སོགས་པའི་རྗེས་སུ་ཡོ་བྱད་ཞེས་སྨོས་པ་ནི། །དེ་རྣམས་
སུ་མ་འདུས་པའི་ཡོ་བྱད་ཀྱི་རྣམ་པ་གཞན་སྡུད་པའོ། །ལོངས་སྤྱོད་ནི་ནང་གི་ཉེ་བར་མཁོ་བ་
གཞན་རྣམས་སོ། །ཡོངས་སུ་སྤྱོད་པ་ནི་ཕྱིའི་ཉེ་བར་མཁོ་བ་རྣམས་སོ། །དགོན་པ་ཅེས་པ་ནི་
བས་མཐར་འཁྱམས་པ་སྟེ། སྤྱན་གཟན་ལ་སོགས་པས་སྐྲག་པ་དང༌། བཀྲེས་སྐོམ་ལ་སོགས་
པས་གདུངས་པའོ། །ཕ་མ་ལ་སོགས་པའི་མཐར་ཉེ་དུ་སྨོས་པ་ནི། དེ་རྣམས་སུ་མ་འདུས་པའི་
ཉེ་དུའི་རྣམ་པ་གཞན་མེད་པའོ། །དམན་པ་ལ། མོས་པ་ཞེས་པ་དང་པོ་ནི། ལས་སམ་ལྟ་བ་
དམན་པ་ལ་ཞེན་པ་ཞེས་པའོ། །དམན་པ་ལ་མོས་པ་གཉིས་པ་ནི། ཐེག་པ་དམན་པ་ལ་ཞེན་
པའོ། །བསྐལ་པ་ཆེན་པོ་ཟད་པའི་ཚེ། འཛམ་བུའི་གླིང་ཀུན་དུ་འབར་ཞིང་རབ་ཏུ་འབར་བ་
-318-

མདོ་ལ་འཇུག་པའི་སྒོ་ལས། མདོ་ཆོག་སྣ་ཚོགས་བཞུགས། ༡༩༽
འཁྲུགས་པར་འགྱུར་ཏེ། ངུ་ཞིང་མྱ་ངན་བྱེད་ལ། སྔོན་མི་དགེ་བའི་ལས་ཀྱི་རྒྱུས་སྡུག་བསྔལ་
འབྱུང་ཞིང་སྐྱབས་མེད་པ་མགོན་མེད་པ་ཞེས་པ་ནི། ཆོས་མངོན་པ་ལ་སོགས་པར། བཅུད་ཀྱི་
སེམས་ཅན་སྟོངས་ནས། སྣོད་ཀྱི་འཇིག་རྟེན་སྲེག་པ་ལ་སོགས་པར་བཤད་པས། འདིར་
གདུལ་བྱ་སྐྱོ་བ་སྐྱེད་པར་བྱ་བའམ། ཡང་ན་སེམས་ཅན་འགའ་ཞིག་ལ། ལས་ཀྱི་དབང་གིས་དེ་
ལྟར་སྣང་བ་འབྱུང་བའི་དབང་དུ་བྱས་པའོ། །ཆོས་ཀྱི་སྤྲིན་གྱི་སྒྲ་ནི། བར་སྣང་ཐམས་ཅད་ཁྱབ་
པའི་དམ་པའི་ཆོས་སྟོན་པའི་སྒྲའོ། །ཆོས་ཀྱི་རྒྱ་མཚོའི་སྒྲ་ནི་གཏིང་ཟབ་ཅིང་ཚུལ་མཐའ་ཡས་
པ་སྟོན་པའི་ཆོས་སྟོན་པའི་སྒྲའོ། །སྡོམ་པ་གསུམ་ནི་ཐེག་པ་གསུམ་གྱི་སྡོམ་པའམ། ཡང་ཐེག་
པ་ཆེན་པོ་ཚུལ་རྣམ་པ་གསུམ་མོ། །གསུང་རབ་དམ་པའི་ཆོས་རྣམས་ལ་མཆོད་ཡོན་དང༌།
ཞལ་ཟས་དང་རོལ་མོ་ལ་སོགས་པ་མི་མཆོད་པར། སྤོས་དང་བྱུག་པ་ལ་སོགས་པས་མཆོད་
པ་ནི། འཇམ་དཔལ་གྱི་ཆོ་གའི་སྐབས་ནས། མདོ་འདི་གླེགས་བམ་དུ་བྲིས་ཏེ། མེ་ཏོག་དང༌།
བདུག་པ་དང༌། ཕྲེང་བ་དང༌། བྱུག་པ་དང༌། གདུགས་དང༌། རྒྱལ་མཚན་རྣམས་ཀྱི་བཀུར་བསྟི་
བགྱིད་པ་ཞེས་གསུངས་པའི་ཕྱིར་རོ། །ལུས་འདི་ན་ཉལ་ཡང༌། རྣམ་པར་ཤེས་པ་ཁྲིད་ནུས་ལ་
ནི། རྨི་ལམ་གྱི་ལུས་ལྟར་ཡིད་ཀྱི་རང་བཞིན་ཅན་གྱི་ལུས་ཡོད་པའི་ཕྱིར་ཏེ། རྨི་ལམ་རྨིས་པ་
བཞིན་དུ་བདག་ཉིད་ཀྱིས་འཚལ་པའི་གནས་དེར་མཆིས་ཏེ། ཞེས་གསུངས་པའི་ཕྱིར་རོ། །
འདིར་ཁ་ཅིག་ཁོ་ནའི་དབང་དུ་བྱེད་པར་འདོད་པ་ནི་མི་འཐད་དེ། ནད་པ་དེའི་ལུས་འདི་ན་ཉལ་
ཡང་། ཞེས་པ་དང་། གང་དག་ནད་པ་དེའི་དོན་དུ་ཞེས་པ་དང༌། སྔར་རྒྱལ་བ་ལྟ་བུར་གྱུར་བ་
ལ། དྲན་པ་རྙེད་ཞེས་གསུངས་པའི་ཕྱིར་རོ། །ཕྱག་ན་རྡོ་རྗེའི་སྐབས་སུ་བྱང་ཆུབ་སེམས་དཔའ་
ཉི་མ་དང༌། ཟླ་བ་ལྟར་སྣང་བྱེད་ལ་ཕྱག་བྱེད་པ་ནི། གླེང་གཞི་ན་བྱང་ཆུབ་སེམས་དཔའ་འདི་
དག་མེད་ཀྱི། སྤྱན་རས་གཟིགས་ལ་སོགས་པ་ནས་བརྩམས་པ་ཡིན་ཀྱང༌། སྨན་ལྷའི་འཁོར་
དུ་གསལ་བར་གསུངས་ཤིང་། དེས་ན་སྔོན་དང་ཕྱི་མ་གང་དུ་ཡང་བཀོད་དགོས་པ་ལས། སྔོན་
-319-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དུ་བཀོད་པའོ། བཛྲ་ནི་རྡོ་རྗེའིའོ། །མཧཱ་ནི་ཆེན་པོའོ། །པ་ཤ་ནི་ཞགས་པའོ། །ས་མ་ཡ་ནི་དམ་
ཚིག་མཉམ་པའོ། །ས་མནྟ་ནི་ཀུན་ནས་སོ། །ཨ་པྲ་ཏ་ཧ་ཏ་ནི། རབ་ཏུ་ཐོགས་པ་མེད་པའོ། །
ཤ་མ་ནི་ཞི་བའོ། །པྲ་ཤ་མནྟུ་མེ་ནི། བདག་ཞི་བར་གྱུར་ཅིག་པའོ། སརྦ་བྷྱ་དྷ་ཡ་ནི། རིག་པ་
ཐམས་ཅད་དོ། །ཀུ་རུ་ནི་མཛོད་སརྦ་ཀརྨ་ནི་ལས་ཐམས་ཅད་དོ། །ས་མ་ཡ་ནི་དམ་མཚིག་གོ།
མ་ནུ་སྨ་ར་ནི་རྗེས་སུ་དྲན་པའོ། །བཛྲ་པ་ཎི་ནི་ཕྱག་ན་རྡོ་རྗེའོ། །སརྦ་ཨ་ཤ་མེ་པ་རི་པུ་ར་ཡིན།
བདག་གི་འདོད་པ་ཐམས་ཅད་ཡོངས་སུ་རྫོགས་པར་མཛད་ཅིག་པའོ། །རེ་རེ་ནས་མཆོད་པ་
འབུལ་ཞིང་། གསོལ་བ་བཏབ་པ་རྫོགས་པའི་སྐབས་འདིར། དེ་བཞིན་གཤེགས་པ་འཁོར་
དང་བཅས་པ་ལ། བསྐོར་བ་བྱ་ཞིང་སྔར་བཤད་པའི་གཟུངས་བཟླ་བ་ནི། མདོ་དང་སློབ་དཔོན་
གྱིས་ཕྱག་ན་རྡོ་རྗེའི་ཆོ་གའི་སྐབས་ན། དེ་བཞིན་གཤེགས་པ་དེ་དག་ལ་ཡང༌། ཇི་སྐད་གོང་དུ་
སྨོས་པ་བཞིན་དུ་སྤོས་དང༌། བདུག་པ་དང༌། མར་མེ་དང༌། ཕྲེང་བ་དང༌། རྒྱན་དང༌། རོལ་མོའི་
སྒྲ་དང༌། སིལ་སྙན་དང༌། ཕེག་རྡོབ་པ་ལ་སོགས་པ་རྣམས་ཀྱིས་མཆོད་དེ། བསྐོར་བར་བགྱིད་
གཟུངས་ཀྱི་ཆོག་གསང་སྔགས་ཀྱི་གཞི་འདི་དག་ཀྱང་འདོན་པར་བགྱིའོ། །ཞེས་གསུངས་པའི་
ཕྱིར་རོ། །དེ་ནས་རྗེས་ཀྱི་ཆོག་ལ། མཆོད་པ་འབུལ་བ་ནི། དེ་ནས་སྟོང་གསུམ་ཀུན་དུ་ཞེས་པ་
ལ་སོགས་པ་བྱ་སྟེ། སློབ་དཔོན་གྱིས་ཅི་འབྱོར་བའི་མཆོད་པ་དབུལ་ནས་གསུངས་པས་མཆོད་
པ་འདི་རྣམས་ཀྱང༌། སློབ་དཔོན་གྱིས་མདོའི་རྗེས་སུ་འབྲངས་ཏེ། སྤྱོད་པ་ལ་འཇུག་པ་ལས་
གསུངས་པའི་ཕྱིར་རོ། །སྐབས་འདིར་རིན་ཆེན་སྣ་བདུན་དབུལ་བ་ནི། སྔར་སྟ་གོན་བྱས་པས།
འདིར་སྐབས་སུ་བབ་པའི་ཕྱིར་རོ། །སྦྱིན་པའི་བདག་པའི་བདག་པོ་ཞེས་པ་ལ་སོགས་པ།
སློབ་དཔོན་གྱིས་དངོས་སུ་མ་གསུངས་ཀྱང༌། འདིར་དངོས་སུ་སྨོས་པ་ནི། སློབ་དཔོན་གྱིས་
སྦྱིན་པའི་བདག་པོ། ཁྲི་སྲོང་ལྡེ་ཙན་ཡིན་པས། དེ་ལ་སྨོན་ལམ་མཛད་ལ། དེའི་ཁྱད་པར་རྣམས།
སྦྱིན་བདག་ལ་སྦྱར་དུ་མི་རུང་ཞིང་དེར་ཡང་འདོར་ཞིང༌། སྐབས་སུ་བབ་པའི་སྦྱིན་བདག་གི་
-320-

མདོ་ལ་འཇུག་པའི་སྒོ་ལས། མདོ་ཆོག་སྣ་ཚོགས་བཞུགས། ༡༩༽
བསྔོ་བ་ཡང་བྱ་བ་ཡིན་པའི་ཕྱིར་རོ། །དེ་ནས་བསྔོ་བ་ནི། དེ་བཞིན་གཤེགས་པ་བདུན་གྱི།
ཞེས་བྱ་བ་ལ་སོགས་པའོ། །བཟོད་གསོལ་ནི། བཅོམ་ལྡན་འདས་དེ་བཞིན་གཤེགས་པ་ཞེས་
པ་ལ་སོགས་པའོ། །བརྟན་བཞུགས་ནི། དེ་ནས་རྟེན་ཡོད་ན། ཞེས་པ་ལ་སོགས་པའོ། །
གཤེགས་གསོལ་ནི། རྟེན་མེད་ན་ཞེས་པ་ལ་སོགས་པའོ། །བཀྲ་ཤིས་ནི། ཉིན་མོ་བདེ་ལེགས་
ལ་སོགས་པའོ། །བཀྲ་ཤིས་པའི་རྫས་བརྒྱད་ཀྱི་བཀྲ་ཤིས་བྱེད་པ་ནི། སྔར་སྟ་གོན་བྱས་པས།
འདིར་སྐབས་སུ་བབ་པའི་ཕྱིར་རོ། །དཔལ་ཁོ་ན་ཉིད་འདུས་པར། དེ་བཞིན་གཤེགས་པ་
བདུན་གྱི་སྔོན་གྱི་སྨོན་ལམ་གྱི་ཆོ་གའོ། །དེ་ཉིད་རྣམ་པར་ངེས་པ་ཞེས་བྱ་བ་དཔལ་འཆི་བ་མེད་
པའི་སྡེ་ཕྱོགས་ཐམས་ཅད་ལས་རྣམ་པར་རྒྱལ་བའི་ཞལ་མངའ་ནས་མཛད་པའི་བསྟན་ཆོས་
ཆེན་པོའོ།། །།